ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

“หญ้านั้นมีทั้งวัชพืชที่เป็นพิษและหน้าแฝกที่เป็นคุณ คนเราก็เช่นกัน” 
qq...มึนตึ้บกันทั้งธนาคารทหารไทย เมื่อธนาคารมีการย้ายครุฑตราตั้งบริเวณหน้าตึกสาขาพญาไท แต่จู่ๆ มีมือดีในธนาคารโพสต์ข้อความในเว็บไซต์ด่ากันยับว่า ธนาคารทหารไทยเอาการเมืองใหญ่มาใส่ธนาคาร พฤติการณ์เยี่ยงนี้เป็นการไม่เอากลุ่มอำมาตยาธิปไตยโอย.....
qq...ต้นกล้าสืบเสาะมาได้ความว่า ธนาคารทหารไทยเขาประกาศขายตึกเพื่อลดต้นทุนการบริหารจัดการ ตึกเดิมที่เป็นที่ทำการของสาขาธนาคารและสำนักงานใหญ่ บลจ.ทหารไทย จึงถูกขายออกไป ปรากฏว่า กลุ่มซีพี พลาซ่า ซื้อไปด้วยราคา 805 ล้าน
qq...“บุญทักษ์ หวังเจริญ” ประธานเจ้าหน้าที่บริหาร จึงให้โยกย้ายพนักงานสำนักงานไปอยู่ที่สำนักงานใหญ่จตุจักร แต่สาขาพญาไทยังคงเปิดให้บริการตามปกติ ในบริเวณชั้นล่างของอาคาร
ส่วนการย้ายครุฑนั้นเป็นการเอาครุฑลงจากตึก ไม่เกี่ยวกับการเมือง เพราะครุฑถือเป็นสินทรัพย์ของธนาคาร เมื่อขายตึกไปก็ต้องเอาครุฑพ่าห์ลงมา 
qq...ในที่สุดฝีก็แตก แม้ กรณ์ จาติกวณิช รมว.คลัง จะตีแผนการควบคุมกิจการบริษัท ฟินันซ่า ประกันชีวิต ไปแต่ปัจจุบันนั้นผู้ซื้อกรมธรรม์กว่า 2 แสนรายใจคอตุ๊มๆ ต้อมๆ ไม่ว่ากรณ์จะตัดสินใจอย่างไร จะให้ “ไอแบงก์” เข้าไปเพิ่มทุนก็รีบทำ จะลดทุนก็ต้องเร่งมือ ต้องไม่ทำให้ธุรกิจลวงเอาเงินประชาชนที่อุตส่าห์สะสมมาเพื่อซื้อหลักประกันชีวิตเพื่อไว้ใช้ในอนาคตมาเป็นเดิมพันการทำธุรกิจก็แล้วกัน ไม่เช่นนั้นจะเป็นตราบาป...
qq...ก่อนจากกันใครที่สนใจงานศิลป์ มูลนิธิธนาคารกรุงเทพ จัด มินิทรรศการทศวรรษที่ 2 จิตรกรรมบัวหลวง ขึ้นเป็นการรวบรวมผลงานกว่า 200 ชิ้น ของศิลปินกว่า 78 คนที่ได้รับรางวัลจากเวทีการประกวดจิตรกรรมบัวหลวง ตั้งแต่ครั้งที่ 1120 โชว์ผลงานศิลปินชื่อดัง สันติ ทองสุข, พรชัย ใจมา, จันทนา แจ่มทิม, จินตนา เปี่ยมศิริ, สาครินทร์ เครืออ่อน, ธงชัย ศรีสุขประเสริฐ, ชมได้ตั้งแต่วันนี้ถึง 30 มี.ค. 2553 ที่หอศิลป์สมเด็จพระนางเจ้าสิริกิติ์ พระบรมราชินีนาถ ทุกวันเว้นวันพุธ